cyanic-selkie/wikianc huggingface dataset:
স্বাধীনতা পরবর্তী বাংলাদেশ পুনর্গঠন
বিমান সংস্থা গঠন
বাংলাদেশের রাষ্ট্রপতি অধ্যাদেশ নং ১২৬ অনুসারে ১৯৭২ সালের ৪ জানুয়ারি বিমান বাংলাদেশের জাতীয় বিমান সংস্থা “এয়ার বাংলাদেশ ইন্টারন্যাশনাল” গঠিত হয়। পরে নাম পরিবর্তন করে রাখা হয় “বাংলাদেশ বিমান”। সাবেক পাকিস্তান ইন্টারন্যাশনাল এয়ারলাইন্সের ২৫০০ কর্মচারী ও কিছুসংখ্যক কর্মকর্তা এবং ১০ জন বোয়িং ৭০৭ কমান্ডার ও ৭ জন অন্যান্য পাইলটের সমন্বয়ে বিমান সংস্থাটি গঠিত হয়। বাংলাদেশ বিমানবাহিনী থেকে একটি ডিসি-৩ বিমান নিয়ে জাতীয় পতাকাবাহী উড়োজাহাজ হিসেবে বাংলাদেশ বিমান যাত্রা শুরু করে। ১৯৭২ সালের ৪ ফেব্রুয়ারি আভ্যন্তরীণ সেবার মাধ্যমে যাত্রা শুরু করে বিমান। ভারত থেকে নিয়ে আসা ম্যাকডনেল ডগলাস ডিসি-৩ ছিল এর বিমান বহরে প্রথম সংযোজন। এটি দিয়ে ঢাকার সাথে চট্টগ্রাম, যশোর এবং সিলেট এই তিনটি শহরের সঙ্গে উড়াল যোগাযোগ স্থাপন করা হয়েছিল। এই ডিসি-৩ বিমানটি ১০ ফেব্রুয়ারি ১৯৭২ সালে পরীক্ষামূলক উড্ডয়নের সময় দুর্ঘটনার পরে। এই দুর্ঘটনার পর ভারত সরকার বাংলাদেশকে পুরোনো দুটি ফকার এফ২৭ উপহার দেয়। অল্প সময়ের ব্যাবধানে বাংলাদেশ বিমানের ক্ষমতা বৃদ্ধির জন্য বিশ্ব চার্চ কাউন্সিলের কাছ থেকে লোন নিয়ে ডগলাস ডিসি-৬ সংযোজন করা হয়। পরবরতিতে ডগলাস ডিসি-৬ এর পরিবর্তে ডগলাস ডিসি-৬বি নিয়ে আসা হয়, যা ট্রল-এয়ারের কাছ থেকে লিজ নেওয়া হয়েছিল। এটি চলাচল করতো ঢাকা-কলকাতা রুটে। ১৯৭২ সালের ৪ মার্চ বিমান বাংলাদেশ, ব্রিটিশ কালেডোনিয়ানের থেকে পাওয়া একটি বোয়িং ৭০৭ চার্টার্ড প্লেন নিয়ে ঢাকা-লন্ডন রুটে প্রথম সাপ্তাহিক আন্তর্জাতিক ফ্লাইট পরিচালনা শুরু করে। ঢাকা-কোলকাতা রুটে নিয়মিত সেবা প্রদানের জন্য ১৯৭২ সালের ৩ মার্চ ভারত থেকে একটি ফকার এফ-২৭ আনা হয়। ওই বছর বিমান প্রায় ১,০৭৮ টি ফ্লাইটে ৩,৮০,০০০ জন যাত্রী পরিবহন করেছিল। এ বছরের সেপ্টেম্বর মাসে বিমান বহরে নতুন ৩টি ফকার এফ-২৭ যোগ করে।
১৯৭৪-এর দুর্ভিক্ষ
১৯৭৪-এর দুর্ভিক্ষ বাংলাদেশে ১৯৭৪ সালের মার্চে শুরু হয়ে সেই বছরেরই ডিসেম্বরের দিকে গিয়ে শেষ হয়। এই দুর্ভিক্ষে অসংখ্য মানুষ অনাহারে মারা গিয়েছিল। সরকারী হিসেব অনুসারে ২৭,০০০ মানুষ অনাহারে মৃত্যুবরণ করে। বেসরকারি হিসেবে অনুমানিক ১,০০,০০০ থেকে ৪,৫০,০০০ জন প্রত্যক্ষ এবং পরোক্ষভাবে মৃত্যুবরণ করে। এই দুর্ভিক্ষকে স্মরণকালের মধ্যে সবচেয়ে ভয়ানক হিসেবে গন্য করা হয়।
রাজনৈতিক অস্থিতিশীলতা
স্বাধীনতা পর অচিরেই মুজিবের সরকারকে ক্রমশ বাড়তে থাকা অসন্তোষ সামাল দিতে হয়। তার রাষ্ট্রীয়করণ ও শ্রমভিত্তিক সমাজতন্ত্রের নীতি প্রশিক্ষিত জনবল, অদক্ষতা, মাত্রাতিরিক্ত দুর্নীতি আর দুর্বল নেতৃত্বের কারণে ক্ষতিগ্রস্ত হয়। শেখ মুজিব অতিমাত্রায় জাতীয় নীতিতে মনোনিবেশ করায় স্থানীয় সরকার প্রয়োজনীয় গুরুত্ব লাভে ব্যর্থ হয়। আওয়ামী লীগ ও কেন্দ্রীয় সরকার পূর্ণাঙ্গ রাষ্ট্রীয় নিয়ন্ত্রণ করায় গণতন্ত্র দুর্বল হয়ে পড়ে। এ সময় তৃণমূল পর্যায়ে কোন নির্বাচনই অনুষ্ঠিত হয়নি। আওয়ামী লীগের রাজনৈতিক প্রতিপক্ষের মধ্যে কমিউনিস্ট এবং ইসলামপন্থীরা অন্তর্ভুক্ত ছিল। বাংলাদেশকে ধর্মনিরপেক্ষ রাষ্ট্র ঘোষণা করায় ইসলামপন্থীদের মধ্যে অসন্তোষ দেখা দেয়। এ ছাড়াও গুরুত্বপূর্ণ পদে আপনজনদের নিয়োগ দেয়ার জন্য মুজিবের বিরুদ্ধে স্বজনপ্রীতির অভিযোগ আনা হয়। ১৯৭৪ খ্রিষ্টাব্দের দুর্ভিক্ষ খাদ্য সংকট আরও বাড়িয়ে দেয় এবং অর্থনীতির প্রধান উৎস কৃষিকে ধ্বংস করে ফেলে। রাজনৈতিক নেতৃত্বের অভাব, দ্রব্যমূল্যের অসামঞ্জস্যতা, রাষ্ট্রায়ত্ত শিল্পপ্রতিষ্ঠানসমূহের ব্যর্থতার কারণে মুজিবকে সমালোচনার মুখে পড়তে হয়। রাজনৈতিক অস্থিরতার কারণে সংঘাতের মাত্রা বাড়তে থাকায় মুজিবও তার ক্ষমতা বাড়াতে থাকেন। ১৯৭৪ খ্রিষ্টাব্দের ডিসেম্বর মাসে শেখ মুজিব জরুরি অবস্থা জারি করেন। এই সংকটের চূড়ান্ত সমাধানের লক্ষ্যে ১৯৭৫ সালের ২৫ জানুয়ারি বঙ্গবন্ধু নতুন যে রাজনৈতিক-অর্থনৈতিক ব্যবস্থা প্রবর্তনে উদ্যোগী হন, একে তিনি বাংলাদেশের "দ্বিতীয় বিপ্লব" বলে আখ্যা দেন। দ্বিতীয় বিপ্লবের কর্মসূচির মধ্যে দুটি দিক ছিল সরকার ব্যবস্থা ও প্রশাসনিক কর্মসূচি এবং আর্থ-সামাজিক কর্মসূচি। ১৯৭৫ সালের ২৫ জানুয়ারি সংবিধানের চতুর্থ সংশোধনীর মাধ্যমে সংসদীয় পদ্ধতির স্থলে রাষ্ট্রপতি-শাসিত ব্যবস্থা প্রবর্তিত হয়। এ সরকারে শেখ মুজিবুর রহমানকে রাষ্ট্রপতি এবং ক্যাপ্টেন এম মনসুর আলীকে প্রধানমন্ত্রী করা হয়। পরিবর্তিত সংবিধানের আওতায় ৬ জুন মুক্তিযুদ্ধের পক্ষের সকল দল, সরকারি-বেসরকারি এবং সামরিক অন্যান্য বাহিনীর কর্মকর্তা, কর্মচারী ও সদস্য নির্বিশেষে সকল শ্রেণি-পেশার ব্যক্তিবিশেষকে অন্তর্ভুক্ত করে ‘বাংলাদেশ কৃষক শ্রমিক আওয়ামী লীগ’ নামে একটি জাতীয় দল গঠন করা হয়। এ সময় শেখ মুজিবকে আমৃত্যু রাষ্ট্রপতি ঘোষণা করা হয়।  বাকশাল নিজেদের জনসাধারণ, কৃষক ও শ্রমিকদের প্রতিনিধি হিসেবে বিবেচনা করে এককভাবে রাষ্ট্রযন্ত্রের কর্তৃত্ব গ্রহণ করতে থাকে। বাকশাল-বিরোধী সকল রাজনৈতিক দল নিষিদ্ধ ঘোষণা করা হয়। সরকারপন্থী চারটি সংবাদপত্র বাদে সকল সংবাদপত্র নিষিদ্ধ করা হয়। জাতীয় রক্ষীবাহিনীর সহায়তায় বাকশাল-বিরোধী রাজনৈতিক নেতাদের গ্রেফতার করানো হয় এবং সারাদেশের রাজনৈতিক কর্মকাণ্ডের উপর কড়া নিয়ন্ত্রণ আরোপ করা হতে থাকে। অনেকের মতে, এই নীতির ফলে অস্থিতিশীল অবস্থা আংশিকভাবে নিয়ন্ত্রিত হয় এবং দুর্নীতি, কালোবাজারি এবং অবৈধ মজুদদারি অনেকাংশে বন্ধ হয়ে যায়। তবে রক্ষীবাহিনী এবং পুলিশের বিরুদ্ধে অত্যাচার ও রাজনৈতিক হত্যার অভিযোগ ওঠা সত্ত্বেও শেখ মুজিব নীরব ভূমিকা পালন করেন। ফলে মুক্তিযুদ্ধের নেতৃত্বদানকারীরা শেখ মুজিবের উপর অসন্তুষ্ট হয়ে ওঠেন এবং তার কর্মকাণ্ডকে গণতন্ত্র ও নাগরিক অধিকার-বিরোধী বলে গণ্য করেন। মুজিব ও বাকশাল বিরোধীরা গণঅসন্তোষ ও সরকারের ব্যর্থতার কারণে মুজিব-সরকারের বিরুদ্ধে একত্রিত হয়ে ওঠে।
মুজিব-ইন্দিরা চুক্তি
১৯৭৪ সালে বাংলাদেশ ও ভারতের মধ্যে একটি দ্বি-পক্ষীয় আন্তর্জাতিক চুক্তি সম্পাদিত হয়। এটি ১৯৭৪ খ্রিষ্টাব্দের ১৬ মে তারিখে নয়াদিল্লিতে সম্পাদিত হয়েছিল। বাংলাদেশের পক্ষে প্রধানমন্ত্রী শেখ মুজিবুর রহমান এবং ভারতের পক্ষে প্রধানমন্ত্রী ইন্দিরা গান্ধী এই চুক্তিতে স্বাক্ষর করেছিলেন। এই চুক্তিতে বলা হয়েছে, “এই চুক্তিটি দুই দেশের প্রগাঢ় বন্ধুত্ব, আন্তরিক মনোভাব ও পারস্পরিক বিশ্বাস, আর সবার ওপর বঙ্গবন্ধু শেখ মুজিবুর রহমান এবং শ্রীমতী ইন্দিরা গান্ধী—এ দুজন মহান রাষ্ট্রনায়কের শান্তি ও সম্প্রীতির অন্তর্দৃষ্টির প্রতীক”। এই চুক্তির অন্যতম বিষয় ছিল সমঝোতার ভিত্তিতে বাংলাদেশ এবং ভারতের মধ্যকার স্থল-সীমানা নির্ধারণ সম্পন্ন করা ।
টীকা
<references group="টীকা"/>
জ্যাক ইকিন
জন টমাস ইকিন (Jack Ikin; জন্ম: ৭ মার্চ, ১৯১৮ - মৃত্যু: ১৫ সেপ্টেম্বর, ১৯৮৪) স্টাফোর্ডশায়ারের বিগনল এন্ড এলাকার নিউক্যাসল-আন্ডার-লাইমে জন্মগ্রহণকারী ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪৬ থেকে ১৯৫৫ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতি লেগ ব্রেক ও গুগলি বোলিংয়ে পারদর্শী ছিলেন জ্যাক ইকিন।
প্রথম-শ্রেণীর ক্রিকেট
১৯৩৮ সাল থেকে ১৯৬৪ সাল পর্যন্ত জ্যাক ইকিনের প্রথম-শ্রেণীর খেলোয়াড়ী জীবন চলমান ছিল। শান্ত-শিষ্ট, জনপ্রিয় বামহাতি খেলোয়াড় ছিলেন তিনি। লেগ স্পিন বোলিংয়ে দক্ষ ছিলেন। জীবনের অধিকাংশ সময়ই ল্যাঙ্কাশায়ারের পক্ষে প্রথম-শ্রেণীর ক্রিকেট খেলেছেন। খাঁটিমানের বামহাতি ব্যাটসম্যান ছিলেন তিনি। দলে অংশগ্রহণকারী বিল এডরিচ, লেন হাটন ও ডেনিস কম্পটনের ন্যায় খেলোয়াড়ের তুলনায় তার টেস্ট রেকর্ড মাঝারিমানের ছিল।
ষোলো বছর বয়সে মাইনর কাউন্টি ক্রিকেটে স্টাফোর্ডশায়ারের পক্ষে খেলতে শুরু করেন। ১৯৩৯ সালে ল্যাঙ্কাশায়ারের পক্ষে চারটি খেলায় অংশ নেন। সমগ্র খেলোয়াড়ী জীবনে সংগৃহীত ৩৩৯টি প্রথম-শ্রেণীর উইকেটের প্রথমটি পান বিখ্যাত ওয়েস্ট ইন্ডিয়ান ক্রিকেট তারকা জর্জ হ্যাডলির উইকেট লাভের মধ্য দিয়ে। দ্বিতীয় বিশ্বযুদ্ধের সময়কালে নিজের স্বর্ণালী সময় নষ্ট হয়ে যায়। এ সময়ে তিনি তব্রুকে অবস্থান করেছিলেন।
১৯৪৬ সালে ল্যাঙ্কাশায়ারের পক্ষে পুনরায় খেলতে শুরু করেন। এ পর্যায়ে দলের প্রধান চালিকাশক্তিতে পরিণত হন। এগারোবার মৌসুমে সহস্রাধিক রান সংগ্রহের ন্যায় রেকর্ড গড়েন।
আন্তর্জাতিক ক্রিকেট
সমগ্র খেলোয়াড়ী জীবনে আঠারোটি টেস্টে অংশগ্রহণ করেছেন জ্যাক ইকিন। ২২ জুন, ১৯৪৬ তারিখে লর্ডসে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ১৩ আগস্ট, ১৯৫৫ তারিখে ওভালে দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।
১৯৪৬-৪৭ মৌসুমে অ্যাশেজ সিরিজ খেলার উদ্দেশ্যে ইংরেজ দলের সাথে অস্ট্রেলিয়া গমন করেন। সিডনিতে ৬০ রান করেন তিনি। মেলবোর্নে নরম্যান ইয়ার্ডলি’র সাথে ১১৮ রানের জুটি গড়েন। ব্রিসবেনে অনুষ্ঠিত সিরিজের প্রথম টেস্টে বিল ভোসের বলে ডন ব্র্যাডম্যানের ক্যাচ নেয়ার পর সংগঠিত অনাকাঙ্ক্ষিত ঘটনার প্রধান কেন্দ্রবিন্দুতে অবস্থান করেন। কেবলমাত্র আম্পায়ারই তার সিদ্ধান্তে অনড় ছিলেন। এরপর ডন ব্র্যাডম্যান ১৮৭ রান তুলে আউট হন। ১৯৪৭-৪৮ মৌসুমে গাবি অ্যালেনের নেতৃত্বে ওয়েস্ট ইন্ডিজে বিপর্যস্ত সফরে এমসিসি দলের সদস্যরূপে অংশ নেন। তুলনামূলকভাবে কম সফল ছিলেন। তবে, ১৯৫০-৫১ মৌসুমে কমনওয়েলথ একাদশের সদস্যরূপে ভারত ও সিলনে বেশ সফলতা পান। ৮৯.২৮ গড়ে ৬২৫ রান তুলেন তিনি।
অবসর
১৯৪৮ সালে সফররত অস্ট্রেলিয়া একাদশের বিপক্ষে আর্থিক সুবিধা গ্রহণের খেলার জন্য তাকে মনোনীত করা হয়। ৯০ রানে থাকা অবস্থায় ডোনাল্ড ব্র্যাডম্যান কিথ মিলারকে বোলিংয়ে আমন্ত্রণ জানালেও প্রত্যাখ্যান করেন।
১৯৪৯ সালে সমারসেটের বিপক্ষে জ্যাক ইকিন হ্যাট্রিক করেছিলেন। ১৯৫১ সালে অক্সফোর্ড বিশ্ববিদ্যালয়ের বিপক্ষে ব্যক্তিগত সর্বোচ্চ ১৯২ রানের ইনিংস খেলেছিলেন। আঘাতপ্রাপ্তি ও দূর্বল স্বাস্থ্যের কারণে ১৯৫৭ সাল শেষে ক্রিকেট খেলা থেকে বিদায় নেন। তখন তিনি ১৭,৯৬৮টি প্রথম-শ্রেণীর রান তুলেছিলেন। তবে, মাইনর কাউন্টিতে খেলোয়াড়ী জীবন চালিয়ে যেতে থাকেন। স্টাফোর্ডশায়ারের পক্ষে ১৯৬৮ সাল পর্যন্ত খেলেন ও ১৯৬৫-৬৬ মৌসুমে এমসিসি দলের সহকারী ব্যবস্থাপক হিসেবে অস্ট্রেলিয়া গমন করেন।
ব্যক্তিগত জীবন
১৫ সেপ্টেম্বর, ১৯৮৪ তারিখে ৬৬ বছর বয়সে স্টাফোর্ডশায়ারের বিগনল এন্ড এলাকার নিউক্যাসল-আন্ডার-লাইম এলাকায় জ্যাক ইকিনের দেহাবসান ঘটে। তার সন্তান মাইকেল ইকিন ১৯৭২ থেকে ১৯৭৯ সময়কালে স্টাফোর্ডশায়ারের পক্ষে খেলেছেন।
শাদাব ফরিদী
শাদাব ফরিদী একজন ভারতীয় সঙ্গীত শিল্পী। শাদাব ভারতীয় আপাতবাস্তব টেলিভিশন অনুষ্ঠান মিউজিক কা মহা মুকাবিলার একজন প্রতিযোগী ছিলেন। শাদাবের প্রথম বাণিজ্যিক সাফল্য এসেছিল সালমান খান অভিনীত ২০১৬ সালের চলচ্চিত্র "সুলতান (শিরোনাম গান)" এর মধ্যে দিয়ে।
সিয়া কে রাম
সিয়া কে রাম হল স্টার প্লাসের একটি নাটক ।
কাহিনী
এটি রামায়ণ অবলম্বনে তৈরি।এখানে রামায়ণ সীতার দৃষ্টিকোণ থেকে দেখানো হয়েছে।
প্রযোজক এবং পরিচালক
এর নির্মাতা হলেন অনিরুদ্ধ পাঠক ও পরিচালক নিখিল সিনহা ও ধর্মেশ শাহ।
লেখক
এর লেখক হলেন আনন্দ নীলকান্তন।
সম্প্রচার এবং সময়
নাটকটি প্রথম ২০১৫ সালের ১৬ নভেম্বর প্রচারিত হয়েছিল। এটি স্টার প্লাসে সোমবার থেকে শনিবার রাত আটটায় প্রচারিত হত। এর এক একটি পর্ব ৩০ মিনিটের ছিল।
২৩ নং ওয়ার্ড, কলকাতা পৌরসংস্থা
২৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক অঞ্চল। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে পোস্তা ও জোড়াসাঁকো অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
স্প্রাখবুন্ড
স্প্রাখবুন্ড (Sprachbund, শ্‌প্‌রাখ়বুন্‌ট, ), আক্ষরিক 'ভাষা সঙ্ঘ') আঞ্চলিক বৈশিষ্ট্যসম্পন্ন বিভিন্ন ভাষার একটি দল। ভাষাগুলি হয়তো বিভিন্ন ভাষা পরিবারের অংশ, কিন্তু স্প্রাখবুন্ড বৈশিষ্ট্যের ফলে তাদের মধ্যে আপাত মিল পাওয়া যায়। সমবৈশিষ্ট্যযুক্ত একটি ভাষাগুচ্ছ তবেই একটি স্প্রাখবুন্ড হবে যদি সেই বৈশিষ্ট্যগুলি ভাষাদের সাধারণ জিনগত ইতিহাস ছাড়াই বিস্তৃত হয়েছে। সেইজন্য ইতিহাস জ্ঞান ছাড়া বিভিন্ন ভাষা পরিবারকে স্প্রাখবুন্ড বা বিভিন্ন স্প্রাখবুন্ডকে ভাষা পরিবার বলে ভুল শ্রেণিবিভাগ করা হয়।
২৩ নং ওয়ার্ড, কলকাতা পৌরসংস্থা
বিবরণ
২৩ নং ওয়ার্ডের সীমানা নিম্নরূপ: উত্তর দিকে কালীকৃষ্ণ ঠাকুর স্ট্রিট; পূর্ব দিকে রবীন্দ্র সরণি; দক্ষিণ দিকে বড়তলা স্ট্রিট এবং পশ্চিম দিকে জগমোহন মল্লিক স্ট্রিট ও কলাকার স্ট্রিট।
হ্যাংসন ডুং
আবিষ্কার
ব্রিটিশ গুহা গবেষণা সংগঠনের প্রধান হাওয়ার্ড ও ডেভ লেমবার্ট ১০-১৪ এপ্রিল ২০০৯ সালে বিশ্বের বৃহত্তম এই গুহা নেটওয়ার্কে আয়তন ও প্রশস্ততা পরিমাপ করতে সমীক্ষা শুরু করেন। কিন্তু তাদের পর্যবেক্ষণ একটি বড় ক্যালসাইট পাচিলের কারণে থেমে যায়।
অবস্থান
ভিয়েতনামের জাতীয় উদ্যান ফুং না কিং ব্যাংয়ের পাশেই হ্যাংসন ডুংয়ের অবস্থান। গুহার মধ্যে রয়েছে অনেক সুড়ঙ্গপথ, যে সব পথ দিয়ে অতি সহজেই ভিয়েতনামের এক প্রদেশ থেকে অন্য প্রদেশে যাতায়াত করা যায়।
আকার
হ্যাংসন ডুংয় ২০০ মিটারের বেশি উচ্চতাবিশিষ্ট এবং ১৫০ মিটার চওড়া, সব মিলিয়ে ৫.৬ কিলোমিটার। গুহাটি প্রায় ১৫০টি গুহার সমন্বয়ে গঠিত। বিভিন্ন গবেষক দল গুহাটির আয়তন পরিমাপ করতে পারলেও এর শেষ খুঁজে বের করতে পারেনি। গুহাটি আবিষ্কারের আগে মালয়েশিয়ার ডির গুহা ছিল বিশ্বের সবচেয়ে বড় গুহা।
বিপদজনক গুহা
গবেষণা দল গুহাটিকে বিপদজনক আখ্যা দেন কারণ তারা আবিষ্কারের সময় নানা বিপদ-আপদের সম্মুখীন হন। গুহার মধ্যে গবেষণা দল বিষধর সাপ, বড় মাকড়সা, বিভিন্ন প্রাণী ও অপরিচিত বৃক্ষ দেখতে পান। গুহার মধ্যে ছোট পানির ফোয়ারাও দেখতে পান।
সাবিত্রী জিন্দাল
সাবিত্রী দেবী জিন্দাল (জন্ম ২০ মার্চ ১৯৫০) একজন বিশিষ্ট ভারতীয় ব্যবসায়ী এবং রাজনীতিবিদ।
জীবনী
সাবিত্রী ১৯৫০ সালে ২০ মার্চে আসামের তিনসুকিয়া জেলায় জন্মগ্রহণ করেন। ১৯৭০ সালে তিনি ওম প্রকাশ জিন্দালিনকে বিয়ে করেন, যিনি জিন্দাল গ্রুপের প্রতিষ্ঠাতা। সাবিত্রী বর্তমানে এমেরিটাস, জিন্দাল ষ্টীল এন্ড পাওয়ার লিমিটেডের চেয়ারপার্সন।
সাবিত্রী জিন্দাল হরিয়ানার হিসার থেকে নির্বাচিত হরিয়ানা বিধানসভার সদস্য ছিলেন। তিনি ২০১৪ সালে অনুষ্ঠিত হরিয়ানা বিধানসভা নির্বাচনে পরাজিত হন। ২০০৫ সালে তার স্বামী ওম প্রকাশ জিন্দাল হেলিকপ্টার দূর্ঘটনায় মারা গেলে তিনি জিন্দাল গ্রুপের চেয়ারপার্সনের দায়িত্ব নেন।
তিনি কোম্পানীর দায়িত্ব নেয়ার পর কোম্পানীর আয় ৪ গুন বৃদ্ধি পায়। ১৯৫২ সালে সাবিত্রী দেবীর স্বামী ওম প্রকাশ জিন্দাল ও.পি জিন্দাল গ্রুপ প্রতিষ্ঠা করেন, যিনি একজন প্রকৌশলী ছিলেন। পরবর্তীতে এটি ইস্পাত, শক্তি, খনির, তেল ও গ্যাস উৎপাদন শুরু করে। কোম্পানীর এই চারটি খাত তার চার পুত্র পৃথিভিরাজ, সজ্জন, রতন এবং নাভেন জিন্দাল কর্তৃক পরিচালিত হয়। জিন্দাল গ্রুপ ভারতের ৩য় শীর্ষ ইস্পাত উৎপাদনকারী প্রতিষ্ঠান।
সাবিত্রী দেবী ভারতের সবচেয়ে ধনী নারী এবং ২০১৬ সালের হিসাবে সর্বভারতের ১৬ তম ধনী, তার $৪ বিলিয়ন ইউএস ডলারের উপর সম্পদ রয়েছে। এছাড়াও তিনি ২০১৬ সালের হিসাবে বিশ্বের ৪৫৩ তম ধনী।
রাজনীতি
সাবিত্রী দেবী ভারতীয় জাতীয় কংগ্রেসের সদস্য। ২০০৫ সালে জিন্দাল হিসার সংসদীয় আসন থেকে হরিয়ানা বিধানসভায় নির্বাচিত হন, এই আসনে তার স্বামী ওম প্রকাশ জিন্দাল প্রতিনিধিত্ব করেন। ২০০৯ সালে তিনি পুনরায় নির্বাচিত হয়ে ২০১৩ সালের ২৯ অক্টোবর পর্যন্ত রাজ্যসরকারের মন্ত্রী ছিলেন। তিনি রাজস্ব ও দুর্যোগ ব্যবস্থাপনা, একীকরণ, পুনর্বাসন ও গৃহায়ন মন্ত্রণালয় এবং শহুরে স্থানীয় সংস্থা ও হাউজিং রাজ্য মন্ত্রণালয়ের দায়িত্ব পালন করেন।
সামসুদ্দীন আহমেদ এছাক
জন্ম ও প্রাথমিক জীবন
সামসুদ্দীন আহমেদ এছাক ১ সেপ্টেম্বর ১৯৪১ সালে নরসিংদী সদর উপজেলার নজরপুর ইউনিয়নের নবীপুর গ্রামে জন্মগ্রহণ করে জন্মগ্রহণ করেন। তার পিতা মোল্লা মোসলেহ উদ্দিন আহমেদ, মাতা নূর খাতুন বেগম। দুই বোন ও এক ভাইয়ের মধ্যে তিনি ছিলেন ছোট। তিনি মাধ্যমিক পর্যন্ত পড়াশোনা করেছিলেন।
রাজনৈতিক ও কর্মজীবন
সামসুদ্দীন আহমেদ এছাক নরসিংদী জেলা বিএনপির সাবেক সভাপতি। তিনি বাংলাদেশ টেলিভিশন ও বাংলাদেশ বেতারের তালিকাভুক্ত শিল্পী ছিলেন। তার শতাধিক গান রেডিও-টেলিভিশনে প্রচারিত হয়েছে। মঞ্চায়িত হয়েছে ১৫টির বেশি নাটক। ১৪ বছর বয়সে তিনি পিতাকে হারান। পিতা মোল্লা মোসলেহ উদ্দিন এর যথেষ্ট সম্পত্তি/ সম্পদ থাকা সত্ত্বেও তিনি জীবনের শুরুতে নরসিংদীর জবা টেক্সটাইল মিলে সাধারণ শ্রমিক হিসাবে কর্মরত হন। কারণ তিনি পিতার সম্পদে জীবন উপভোগ করায় বিশ্বাসী ছিলেন না। এরপর এক সময় তিনি শ্রমিকদের সাথে সুসম্পর্ক আর নীতিগতভাবে অনড় থাকার কারনে পরিনত হন শ্রমিকনেতা সামসু ভাইয়ে।
১৯৬৮ সালে শ্রমিক নেতা হিসেবে আন্দোলনে নেতৃত্ব দেন।  ১৯৬৯ সালে নরসিংদীতে আইয়ূববিরোধী আন্দোলনে ভূমিকা রাখেন এবং ১৯৭১সালে মুক্তিযুদ্ধে অংশ নেন। ১৯৭৩ সালে নরসিংদী পৌরসভার ভাইস-চেয়ারম্যান ও ১৯৮৪ ও ১৯৮৯ সালে পরপর দুইবার চেয়ারম্যান নির্বাচিত হয়েছিলেন। ১৯৭৯ সালে তিনি প্রথমে ইউনাইটেড পিপলস পার্টিতে (ইউপিপি) যোগদিয়ে রাজনীতিতে সম্পৃক্ত হয়ে পরের বছর তিনি বাংলাদেশ জাতীয়তাবাদী দলে (বিএনপি) যোগ দেন। বিএনপির প্রার্থী হিসেবে তিনি নরসিংদী-১ (নরসিংদী সদর) আসন থেকে ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের জাতীয় নির্বাচনে অংশ নিয়ে পরপর চারবার সংসদ সদস্য নির্বাচিত হয়েছিলেন।
এছাক তার এলাকায় প্রতিষ্ঠা করেছেন আরশিনগর উদ্যান ও মিনি চিড়িয়াখানা। সাপ্তাহিক ‘আরশীতে মুখ’ নামের একটি পত্রিকার সম্পাদকও ছিলেন।
মৃত্যু
সামসুদ্দীন আহমেদ এছাক ২৭ মার্চ ২০০৫ সালে ঢাকার কমফোর্ট হাসপাতালে মৃত্যুবরণ করেন।
নাঙ্গলোই জাট
নাঙলৈ জাত (Nangloi Jat) ভারতের ন্যাশনাল ক্যাপিটাল টেরিটোরি অফ দিল্লী রাজ্যের পশ্চিম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে নাঙলৈ জাত শহরের জনসংখ্যা হল ১৫০,৩৭১ জন। এর মধ্যে পুরুষ ৫৫%, এবং নারী ৪৫%।
এখানে সাক্ষরতার হার ৬৩%, । পুরুষদের মধ্যে সাক্ষরতার হার ৭১%, এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে নাঙলৈ জাত এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
মিরেইলি ইদ (অ্যাস্টোর)
মিরেইলি ইদ (অ্যাস্টোর) (বৈরুত, ১৯৬১) ( ميراي عيد اسطوري  ) একজন শিল্পী ও লেখক। ১৯৭৫ সালে লেবাননের গৃহযুদ্ধের সময় তিনি বৈরুত ছেড়ে অস্ট্রেলিয়ার মেলবোর্নে বসবাস করেন। তিনি পূর্ণকালীন শিল্পী এবং লেখক হওয়ার আগে মেলবোর্ন বিশ্ববিদ্যালয়ে  বিজ্ঞান বিষয়ে অধ্যয়ন করেন এবং স্নাতক ডিগ্রী লাভ করেন। মহাদেশীয় দর্শন দ্বারা প্রভাবিত হয়ে তার শিল্প প্রতিনিধিত্বের আত্মজীবনীমূলক ধারণার উপর ভিত্তি করে অস্পষ্ট  বা অচেতনকে ছেদ করে। তার শিল্প ও লেখার মাধ্যমে তিনি "মানুষের আবেগ অনুসন্ধান করেন" এবং "মানুষ হওয়া কি?" অনুসন্ধান করেন। মিরেইলি ইদ (অ্যাস্টোর)ইউনিভার্সিটি অব ওয়েস্টার্ন সিডনি (২০০৮) থেকে ২০০৯-২০১৩ শিক্ষা বর্ষে সমসাময়িক আর্টসে পিএইচডি ডিগ্রি অর্জন করেন। তিনি সিডনি কলেজ অফ আর্টসে, সিডনি বিশ্ববিদ্যালয়ের ভিজ্যুয়াল আর্টস ফ্যাকাল্টি এবং আমেরিকান ইউনিভার্সিটি অফ বৈরুতে রিসার্চ ফেলো ছিলেন।(২০১১-২০১২)।
প্রদর্শনী
২০০৪ সালে সিডনি চলচ্চিত্র উৎসবে, ফ্রয়েড মিউজিয়ামে -লন্ডনে  মিরেইলি ইদ (অ্যাস্টোর) এর শিল্পকর্ম প্রদর্শিত হয়।  মিলাইস গ্যালারিতে - সাউদাম্পটন; এসপেস এসডি -বৈরুতে; দ্য টেট মডার্ন - লন্ডন; পমপিডু কেন্দ্র ; অষ্টম শারজাহ দ্বিবার্ষিক ২০০৮; এবং তৃতীয় গুয়াংজু ত্রিবার্ষিক প্রদর্শন হয়। তিনি তার ফটোমেডিয়া শিল্পকর্ম কননি ডিয়েটসকোল্ড মাল্টিপল বক্স গ্যালারি - সিডনিতে প্রদর্শন করেছেন। ২০০৩ সালে তিনি (অস্ট্রেলিয়ান) ন্যাশনাল ফটোগ্রাফিক ক্রয় পুরস্কার জিতেন। মিরেইলি ইদ (অ্যাস্টোর) এর ট্যাম্পা  শিল্পকর্মে  “এমএস ট্যাম্পা” নরওয়েজিয়ান জাহাজের উল্লেখ ররেছে, এতে বলা হয়েছে:"'বেঞ্জামিন যেমন খবরের কাগজ এবং পত্রিকার মাধ্যমে ফটোগ্রাফিক ছবির প্রচলনের প্রাসঙ্গিক নান্দনিক পরিণতি লক্ষ্য করেন, তেমনি অ্যাস্টোরের ভাস্কর্য এবং পারফরম্যান্সের সাথে ফটোগ্রাফির সংমিশ্রণ, তার ওয়েবসাইটের মাধ্যমে প্রচারিত, ফটোগ্রাফি ও এই ইনস্টলেশন কাজের স্থানিক এবং ব্যাখ্যামূলক গতিশীলতা উভয়ই পুনর্লিখন করে।'"মিরেইলি ইদ (অ্যাস্টোর) পরিচালিত একটি স্বল্পদৈর্ঘ্য চলচ্চিত্র যা টাম্পার কাজকে ভিত্তি করে তৈরি করা হয়েছিল, টাম্পা: ওয়াক অন দ্য বিচ,যা  সিডনি এবং লন্ডনে প্রদর্শিত হয়।
স্বল্পদৈর্ঘ্য চলচ্চিত্র
টাম্পার পর : “ওয়াক অন দ্য বিচ”, মিরেইলি ইদ (অ্যাস্টোর) এর স্বল্পদৈর্ঘ্য চলচ্চিত্র যা নট ফ্রম হিয়ার "আসল ছবির বৈধতা নিয়ে প্রশ্ন তোলে"। এটি ২০ টিরও বেশি দেশে গ্যালারী এবং চলচ্চিত্র উৎসবে প্রদর্শিত হয়। এর মধ্যে কিছু আন্তর্জাতিক চলচিত্রের পর্দাও আছে যেমন বৈরুতে  ফিল্ম ফেস্টিভ্যাল, টরন্টো আরব  ফিল্ম ফেস্টিভ্যাল এবং নিউইয়র্কে সিনেমা ইস্ট ফিল্ম ফেস্টিভ্যাল এবং সুইডেনে অনসটফরেনিনজে অরা গ্যালারী । আরেকটি স্বল্পদৈর্ঘ্য চলচ্চিত্র, ৩৪৯৪ হাউস + ১ ফেন্স, যা অস্ট্রেলিয়ায় লেবাননের যুদ্ধের ক্ষতিগ্রস্ত বেড়ার দৃশ্যের সাথে ঘরের ছবিগুলিকে একত্রিত করে  "তার স্মৃতি এবং বর্তমান জীবনের বৈপরীত্য সম্পর্কে সচেতনতার একটি আকর্ষণীয় ছবি তৈরি করে"। এটি টেঞ্জিয়ার্স থেকে তেহরান ফিল্ম ফেস্টিভ্যাল পর্যন্ত নারী সিনেমায় প্রদর্শনের জন্য নির্বাচিত হয়েছিল এবং "প্রতিরোধ (গুলি)" ডিভিডি সিরিজের তৃতীয় খণ্ডে অন্তর্ভুক্ত ছিল।
পারফরমেন্স
মিরেইলি ইদের (অ্যাস্টোর) বক্তৃতার পারফরমেন্স প্রদান করেন একটি অকৃতজ্ঞ মৃত্যু: প্রত্যাহারের যুগে আল-কারাম ২০০৮ সালের হোম ওয়ার্কস- ৪ ঘটেছিল। তিনি ২০০৫ সালের অস্ট্রেলিয়ান স্পেস কনফারেন্স -সিডনির ইউনিভার্সিটি অব সিডনি অ্যান্ড আর্ট গ্যালারি, সিডনি, এবং "আত্মজীবনী, উদ্বৃত্তের অর্থনীতি এবং সর্বাধিক বিপর্যয়ের উপর" প্রধান বক্তা হিসাবে "অন্যের বিষয়ে কথা বলছেন" মূল বক্তব্য প্রদান করেন যা ২০১০ সালে সোসাইটি সম্মেলনে আর্টসের উপর আন্তর্জাতিক সম্মেলন হয়। ২০১০ সালে ৪'৩৩ ম্যাকওয়ারি ইউনিভার্সিটি আর্ট গ্যালারিতে সাইলেন্ট স্পেস প্রদর্শনীতে বিতরণ করা হয়। তার শেষ লেকচার পারফরম্যান্স (২০১১) ছিল আমেরিকান বৈরুত বিশ্ববিদ্যালয়ে "মরণোত্তর হিসাব: একটি মহাজাগতিক অব ইনফিনিটিউডস"
প্রকাশনা
মিরেইলি ইদ (অ্যাস্টোর) এর শিল্পকর্ম, কবিতা এবং কল্পকাহিনীমূলক লেখা প্রকাশিত হয়: নতুন দৃষ্টি: আরব সমসাময়িক শিল্প ২১ শতকে  (থেমস এবং হাডসন); সন্ত্রাসবাদের যুগে শিল্প (পল হলবারটন প্রকাশনা ও ওয়াশিংটন প্রেস বিশ্ববিদ্যালয়); আরব উইমেনস লাইভস রিটল্ড: এক্সপ্লোরিং আইডেনটিটি থ্রু রাইটিং (সিরাকিউজ ইউনিভার্সিটি প্রেস)। ২০০৮ সালে, মিরেইলি ইদ (অ্যাস্টোর) সহ-অতিথি সম্পাদিত, আর্টিনিক, পার্ট -২৮, নং ১.
বম্বার্ডিয়ার সিআরজে২০০
বোম্বার্ডিয়ার সিআরজে ১০০ এবং সিআরজে ২০০ (পূর্বে কানাডায়ার সিআরজে ১০০ এবং সিআরজে ২০০ নামে পরিচিত) হল আঞ্চলিক বিমানগুলির একটি পরিবার, যা ১৯৯১ থেকে ২০০৬ সালের মধ্যে বোম্বার্ডিয়ার এয়ারস্পেস নকশা ও নির্মান করেছিল।
এটি বোম্বার্ডিয়ার চ্যালেঞ্জার ৬০০ সিরিজের ব্যবসায়িক জেটের উপর ভিত্তি করে তৈরি হয়েছিল। চ্যালেঞ্জার ৬১০ই হিসাবে পরিচিত বিমানটির বর্ধিত ৩৬-আসনের সংস্করণ তৈরির প্রাথমিক প্রচেষ্টা ১৯৮১ সালে সমাপ্ত হয়। বোম্বার্ডিয়ারের কাছে কানাডায়ারের বেসরকারীকরণ এবং বিক্রয়ের অল্প সময়ের পরে, প্রসারিত ডেরিভেটিভের কাজটি পুনরায় প্রাণবন্ত হয়; ১৯৮৯ সালের প্রথমদিকে কানাডায়ার আঞ্চলিক জেট প্রকল্পটি আনুষ্ঠানিকভাবে চালু হয়। ১৯৯১ সালের ১০ মে, তিনটি সিআরজে ১০০-এর প্রথম প্রোটোটাইপটি তার প্রথম উড়ান পরিচালনা করে। পরের বছরটিতে প্রথম পরিষেবাটি তার প্রথম গ্রাহক, জার্মানির বিমান সংস্থা লুফথানসার সাথে শুরু করে।
প্রাথমিক রূপটি সিআরজে ১০০ শীঘ্রই সিআরজে ২০০ হিসাবে মনোনীত অন্য একটি মডেলের সাথে যুক্ত হয়। এটি সিআরজে ১০০-এর সাথে একই রকম ছিল, আরও দক্ষ টার্বোফান ইঞ্জিনের স্থাপন ব্যতীত, যা বিমানকে কম জ্বালানি খরচের ক্ষমতা প্রদান করে, ক্রুজ উচ্চতা এবং ক্রুজ গতি বাড়িয়ে দেয়। ১৯৯৯০-এর দশকে, বিভিন্ন ধরনের বিভিন্ন অতিরিক্ত সংস্করণ এবং মডেলগুলি বিকাশিত হয় এবং সেবায় প্রয়োগ করা হয়। ১৯৯০-এর দশকের শেষের দিকে, সিআরজে ৭০০ নামে অভিহিত বিমানের যথেষ্ট পরিমাণে বর্ধিত ডেরাইভেটিভ তৈরি হয়; এটি শীঘ্রই আরও বৃহত্তর সিআরজে৯০০ এবং সিআরজে১০০০ -এ উন্নিত হয়। ২০০৬-এর মধ্যে, সিআরজে ১০০ এবং সিআরজে ২০০ উভয়ের উৎপাদন শেষ হয়; উৎপাদিত বিমানের বেশিরভাগই আজ অবধি রাজস্ব পরিষেবায় রয়েছে। অতিরিক্তভাবে, বর্ধিত পরিষেবা সমর্থন করার জন্য বেশ কয়েকটি বিমান সংস্থা তাদের বহরকে আধুনিকীকরণ করেছে।
পরিচালক
জুলাই ২০১৫ এর হিসাব অনুযায়ী সারা বিশ্বে ৫৬৩ টি সিআরজে১০০ ও সিআরজে২০০ বিমান পরিসেবায় যুক্ত রয়েছে
মুখ্য ব্যবহারকারী: এছারাও অন্যান ব্যবহারকারী রয়েছে।
রূপপুর বালিশ কেলেঙ্কারি
২০১৯ সালে, বাংলাদেশের সংবাদপত্র ও নেটিজেনরা অভিযোগ করে যে বাংলাদেশের প্রথম পারমাণবিক বিদ্যুৎ কেন্দ্র রূপপুর পারমাণবিক বিদ্যুৎ কেন্দ্রের জন্য আবাসিক এলাকা নির্মাণে ৳২৬শ কোটির বেশি ব্যয় করা হয়েছে। এই অভিযোগ ও অভিযোগের ভিত্তিতে ঘটে যাওয়া পরবর্তী ঘটনাগুলো দেশে রূপপুর বালিশ কেলেঙ্কারি নামে পরিচিতি লাভ করে।
২০১৯ সালের ডিসেম্বরে, দুর্নীতি দমন কমিশন ১৩ জনকে দুর্নীতির জন্য গ্রেপ্তার করেছিল, বর্তমানে মামলাটি বিচারাধীন রয়েছে। ঘটনাটি প্রকাশ হওয়ার পর এটা নিয়ে অনলাইনে ট্রোল ও মিমস শেয়ার করা সহ দেশে বিক্ষোভ মিছিলের আয়োজন করা হয়। ঘটনার প্রতিক্রিয়ায় বিভিন্ন ব্যক্তিত্ব সংশয় প্রকাশ করেন।
কেলেঙ্কারি
রূপপুর পারমানবিক বিদ্যুৎকেন্দ্র প্রকল্পের আওতায় গ্রিন টিসি আবাসন প্রকল্পের উদ্যোগ নেওয়া হয়। ২০১৯ সালের মে মাসে এই আবাসান প্রকল্পের বাস্তবায়নের নথি প্রকাশ করা হয়। তখন গণপূর্ত অধিদপ্তরের অধীনস্থ পাবনা পূর্ত শাখার কর্মকর্তাদের দ্বারা প্রস্তুতকৃত পণ্য ক্রয়মূল্যের নথিতে উল্লেখিত ব্যয় নিয়ে দুর্নীতির অভিযোগ উঠে। সেই কেনাকাটার তালিকায় থাকা পণ্যগুলোর দাম বেশি পাওয়া যায়। বাংলাদেশ নাগরিক পরিষদের আহ্বায়কের মতে, বাংলাদেশে একটি বালিশের বাজার মূল্য ২৫০ টাকা থেকে ৩০০ টাকা পর্যন্ত। কিন্তু প্রকল্পের অধীনে প্রতিটি বালিশের মূল্য দেখানো হয়েছে, যা ছিল প্রস্তাবিত মূল্য বাজার মূল্যের প্রায় ২০ গুণ। আবাসন প্রকল্পের অধীনে নির্মিত ফ্ল্যাটে বালিশ তোলার খরচ হিসেবে  দেখানো হয়। খাট কেনার মূল্য  দেখানো হয়েছে। প্রতিটি ডাইনিং টেবিল সেটের মূল্য নির্ধারণ করা হয় । মন্ত্রণালয়ের ব্যয় নীতি অনুযায়ী,  বেশি ক্রয়ের জন্য কেন্দ্রীয় কর্তৃপক্ষের অনুমোদন প্রয়োজন। তাই অনুমোদন এড়াতে পাবনার শাখা দপ্তর  করে ৫ ভাগে প্রকল্প ভাগ করে। এসব পণ্য কেনার কাজ পায় তিনটি ঠিকাদারি প্রতিষ্ঠান। এর মধ্যে সাজিন এন্টারপ্রাইজের সরবরাহকৃত মালামাল নিম্নমানের বলে প্রমাণিত হয়। ওই এলাকার সংসদ সদস্য গোলাম ফারুক খন্দকার প্রিন্স সংগঠনটির সঙ্গে জড়িত বলে গণমাধ্যমগুলো খবরে প্রকাশ করে। মজিদ সন্স নামে আরেক ঠিকাদার নির্মাণ পণ্য সরবরাহে গাফিলতি করেছে বলে জানা গেছে।
কর্তৃপক্ষ
সরকারের বিভিন্ন দপ্তরের কর্তৃপক্ষ ঘটনার বিরুদ্ধে দোষীদের ব্যবস্থা নেওয়ার আশ্বাস দিয়েছে। গৃহায়ন ও গণপূর্ত মন্ত্রণালয়ের তৎকালীন সচিব দাবি করেন, ঘটনা জানার পর তারা পণ্যের দাম নির্ধারণে একটি কমিটি গঠন করেছিলো। তবে কমিটির অগ্রগতি সম্পর্কে তিনি কিছু বলতে পারেননি। রূপপুর পারমাণবিক বিদ্যুৎ কেন্দ্রের প্রকল্প পরিচালক শওকত আকবর দাবি করেন, তার প্রকল্প নথিতে উল্লেখিত পণ্যের ব্যয় অযৌক্তিক নয়। এ ব্যাপারে পরিকল্পনা কমিশনের কাছে জবাবদিহি করা হবে বলেও জানান তিনি। যুগান্তরের প্রতিবেদন থেকে জানা যায় যে, সংশ্লিষ্ট কর্তৃপক্ষের মনে করে যে ঘটনার সময় গণপূর্ত মন্ত্রণালয়ের মন্ত্রী মোশাররফ হোসেন ছিলেন, তাই তিনি নৈতিক কারণে এর দায় এড়াতে পারেন না।
মানুষ
টিআইবির নির্বাহী পরিচালক ইফতেখারুজ্জামান এই দুর্নীতির ঘটনা নিয়ে উদ্বেগ প্রকাশ করেন। বাংলাদেশের মানুষ বিষয়টি নিয়ে ট্রল ও মিমস শেয়ার করে। দেশের জাতীয় ব্যাংকের সাবেক ডেপুটি গভর্নর ও অর্থনীতিবিদ খোন্দকার ইব্রাহিম খালেদ মনে করেন সরকার এই অপরাধের বিরুদ্ধে ব্যবস্থা না নিলে সময়ের সাথে সাথে দেশে দুর্নীতি বাড়বে। ২০ মে ২০১৯ তারিখে ঢাকায় দুটি সংগঠন দুর্নীতির বিরুদ্ধে বালিশ নিয়ে প্রতিবাদ মিছিল করে। বিক্ষোভকারীরা এই দুর্নীতিকে 'ইতিহাসের সবচেয়ে বড় লুট' বলে বর্ণনা করেছেন।
পরিণাম
অনিয়মের ঘটনাটি প্রকাশ্যে আসার পর তদন্তের স্বার্থে সরকার তিন সদস্যের কমিটি গঠন করে। তদন্ত কমিটি ২৩ জুলাই ২০১৯-এ প্রতিবেদন প্রকাশ করে। ৩৩ জন ব্যক্তি এই দুর্নীতির সঙ্গে জড়িত বলে প্রতিবেদনে উল্লেখ করা হয়। এরপর ৭ নভেম্বর দুর্নীতি দমন কমিশন জিজ্ঞাসাবাদের জন্য তাদের কার্যালয়ে তলব করে। তিন দিন পর অভিযুক্ত নির্বাহী প্রকৌশলী মাসুদুল আলমকে জিজ্ঞাসাবাদ করা হয়। ১২ ডিসেম্বর তারিখে দুর্নীতি দমন কমিশন প্রকল্পে দুর্নীতির অভিযোগে ১৩ জনকে গ্রেপ্তার করে। এদের মধ্যে একজন নির্বাহী প্রকৌশলী, তিনজন উপ-বিভাগীয় প্রকৌশলী, চারজন উপ-প্রকৌশলী, তিনজন সহকারী প্রকৌশলী এবং দুজন ঠিকাদার ছিলো যাদের নামে প্রকল্পে দুর্নীতি ও অর্থ আত্মসাতের মামলা হয়। মন্ত্রণালয় জানায় যে অভিযুক্তরা প্রকল্প থেকে প্রায় আত্মসাৎ করেছে। গ্রেফতারের পর পাবনা জোনের উপ-প্রকৌশলী শফিকুল ইসলাম জামিনের আবেদন করলে ২০২০ সালের জুলাই হাইকোর্ট তাকে জামিন না দিয়ে কারাগারে পাঠায়। ২৫ অক্টোবর, ২০২১-এ সমকাল জানায় যে অভিযুক্ত ঠিকাদারেরা ক্রয়াদেশের অর্থ সরকারের নিকট ফেরত দিয়েছে। অন্যদিকে সাজিন কনস্ট্রাকশনের মালিক শাহাদাত হোসেন গত আগস্ট মাসে জামিন পান। তাই দুর্নীতি দমন কমিশন সেপ্টেম্বরে জামিন বাতিল চেয়ে আবেদন করে। এরপর হাইকোর্ট শাহাদাতের জামিন বাতিলের রুল জারি করে। অক্টোবরে দুর্নীতি দমন কমিশন শাহাদাতকে দেশত্যাগে নিষেধাজ্ঞা দেওয়ার জন্য আবেদন করে। একই মাসে বালিশ কেলেঙ্কারির তিনটি মামলা নিষ্পত্তি করতে হাইকোর্ট সরকারকে ছয় মাস সময় দেয়।
চিটাগং কিংস
চিটাগং কিংস বাংলাদেশ প্রিমিয়ার লীগে খেলা চট্টগ্রাম বিভাগের পূর্বতন ফ্রাঞ্চাইজি ক্রিকেট দল। দলটি ২০১২ সালে প্রতিষ্ঠিত হয়। বিপিএলের প্রথমে আসরে এই দলের অধিনায়ক ছিলেন মিসবাহ উল হক এবং কোচ ছিলেন নুরুল আবেদিন। দ্বিতীয় মৌসুমে অধিনায়ক হন মাহমুদুল্লাহ। প্রথম দুই আসরে খেলার পর দলটি বিলুপ্ত হয়ে যায়। তৃতীয় মৌসুমে চট্টগ্রাম সিটি করপোরেশনের মেয়র আ জ ম নাছির উদ্দিনের পরিচালনায় ডিবিএল গ্রুপ ২০১৫ সালে চিটাগাং ভাইকিংস নামে চট্টগ্রামের ফ্রাঞ্চাইজিটিকে কিনে নেয়।
ইতিহাস
চিটাগং কিংস প্রথম দুটি মৌসুমে অংশ নেয়। দলটির মালিক হিল এসকিউ স্পোর্টস। দ্বিতীয় মৌসুমের পর এসকিউ স্পোর্টসের বিরুদ্ধে ম্যাচ ফিক্সিংয়ের ও খেলোয়াড়দের বিলম্ব করে বেতন দেয়ার অভিযোগ আনা হয়। পরে এসকিউ স্পোর্টসকে সকল প্রকার ক্রিকেটীয় কর্মকাণ্ডে অংশ নেওয়াসহ নিষিদ্ধ করা হয়। একই সাথে দলটিকে বিলুপ্ত করা হয়।
২০১২ বিপিএল
thumb|150px|২০১২ সালে চিটাগং কিংসের লোগো ছিল এটি
ভবানীচরণ লাহা
ভবানীচরণ লাহা  (১৮৮০  -  ১৯৪৬ )ছিলেন  একজন খ্যাতনামা  ভারতীয় বাঙালি চিত্রশিল্পানুরাগী ও শিল্পী।
জীবনী
ভবানীচরণ লাহার জন্ম ব্রিটিশ ভারতের অধুনা  বাংলাদেশের চট্টগ্রাম বিভাগের লোহাগাড়া উপজেলার আমিরাবাদের এক জমিদার বংশে। পিতা চণ্ডীচরণ লাহা ছিলেন একজন ব্যবসায়ী। ভবানীচরণ প্রাথমিক শিক্ষা সম্পন্ন করার পর ভরতি হন কলকাতার জুবিলি আর্ট একাডেমিতে। এই আর্ট কলেজের শিক্ষা অন্য আট-দশটি সাধারণ বিদ্যাপীঠের মত ছিল না। এখানে তার সহপাঠী ছিলেন অতুল সুর ও হেমেন্দ্রনাথ মজুমদার।
১৯১৯ খ্রিষ্টাব্দে তিনি যোগেন্দ্রনাথ শীল, যামিনী রায়, হেমেন্দ্রনাথ মজুমদার এবং অতুল বসুর সঙ্গে কলকাতায় স্থাপন করেন 'ইন্ডিয়ান অ্যাকাডেমি অফ ফাইন আর্ট'।
১৯২১ খ্রিস্টাব্দে অতুল বসুর সহযোগিতায় তিনি 'সোসাইটি অফ ফাইন আর্টস' প্রতিষ্ঠা করেন। এই সোসাইটি প্রচলিত প্রাচ্য কলাচিত্রের তৎপরতা ও প্রদর্শনীর বিরুদ্ধে প্রতিবাদের মাধ্যম হিসেবে কাজ করত।
তিনি লন্ডনের রয়াল সোসাইটির ফেলো, রয়াল এশিয়টিক সোসাইটি অফ বেঙ্গল তথা বর্তমানের এশিয়াটিক সোসাইটি (কলকাতা)র সভ্য, কলকাতার মহাবোধি সোসাইটির সহ-সভাপতি হন। বহু শিল্পকলা ও সংগীত-প্রতিষ্ঠানের সঙ্গে ভবানীচরণের ঘনিষ্ঠ যোগাযোগ ছিল। "রূপমণি" নামক শিল্প প্রতিষ্ঠানের পৃষ্ঠপোষক ছিলেন তিনি। "ললিতা" নামের এক শিল্পকলা বিষয়ক পত্রিকা প্রতিষ্ঠা করেন। তিনি ভারতীয় চারুকলা প্রতিষ্ঠানের সদস্যরূপে মনোনীত হয়েছিলেন। তার সংগ্রহে ছিল দেশ-বিদেশের বহু দুষ্প্রাপ্য শিল্পসম্ভার। নতুন দিল্লির ললিতকলা সমিতির উদ্যোগে যে ভারতীয় চারুকলা প্রতিষ্ঠান স্থাপিত হয়, তার বঙ্গীয় অংশ নির্মাণের সমস্ত ব্যয়ভার বহন করেছিলেন তিনি। শিক্ষা বিস্তারে ও জনকল্যাণেও তার বিশেষ অবদান ছিল। ১৯১৭ খ্রিস্টাব্দে বাংলাদেশে তার নিজের গ্রামে বিদ্যালয় স্থাপন করেন। শতাব্দী প্রাচীন বিদ্যালয় - আমিরাবাদ বি সি লাহা স্কুল ও কলেজ নামে পরিচিত।
শিল্পকর্ম
কলকাতার ভিক্টোরিয়া স্মৃতিসৌধে ভারতের তৎকালীন শিক্ষা মন্ত্রী অধ্যাপক এস.নুরুল.হাসানে উদ্যোগে গঠিত ক্যালকাটা গ্যালারিতে অন্যান্য চিত্রশিল্পীদের সঙ্গে সংযোজিত হয় ভবানীচরণ লাহা দ্বারা কার্ড খেলোয়াড়
২৪তম জাতীয় চলচ্চিত্র পুরস্কার (বাংলাদেশ)
২৪তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৪তম আয়োজন; যা ১৯৯৯ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। পুরস্কার প্রদান অনুষ্ঠানে উপস্থিত ছিলেন তৎকালিন প্রধানমন্ত্রী খালেদা জিয়া।
বিজয়ীদের তালিকা
এই বছর ১৮টি শাখায় পুরস্কার প্রদান করা হয়।
ফতেহ-৩১৩
ফতেহ-৩১৩, একটি ইরানি কঠিন জ্বালানীর স্বল্প পাল্লার ব্যালিস্টিক ক্ষেপণাস্ত্র, 21 ই আগস্ট 2015 তে এটি উন্মোচন করা হয়েছিল। ক্ষেপণাস্ত্রটি ফতেহ মিসাইল পরিবারের একটি নতুন প্রজন্ম। ক্ষেপণাস্ত্রটি আগের প্রজন্মের ফতেহ -১০০ ক্ষেপণাস্ত্রটির সাথে প্রায় একই ধরনের। ক্ষেপণাস্ত্রটিতে একটি নতুন যৌগিক জ্বালানী এবং কাঠামো ব্যবহার করা হয়েছে যা এর পাল্লা ৫০০ কিলোমিটারে উন্নীত করেছে। এই মডেল এবং পূর্ববর্তী মডেলের মধ্যে প্রধান পার্থক্য হ'ল ব্যাপ্তি বৃদ্ধি। ইরানের প্রতিরক্ষা মন্ত্রনাল্য এই রকেটের ব্যাপক উৎপাদন শুরু করার পরিকল্পনা করেছে।
ইরান 2020 সালের 8 জানুয়ারীতে ইরাকে অবস্থিত মার্কিন আল আসাদ এয়ারবেস দশটি ফতেহ -১১৩ টি ক্ষেপণাস্ত্র উৎক্ষেপণ করে।
হাইলাকান্দি জেলা
১৯৮৯ সনে আসাম সরকার একে জেলা ঘোষণা করে। এর পূর্বে এটি আসামের কাছাড় জেলার একটি মহকুমা ছিল। মহকুমা হিসাবে এটি আসামের অন্যতম পুরোনো মহকুমা। ১৮৬৯ সনে এই মহকুমাটি গঠন করা হয়েছিল।
ইতিহাস
হাইলাকান্দির আরেকজন বিশিষ্ট ব্যক্তি ছিলেন, একজন সুপরিচিত প্রকৌশলী, রাজ মোহন নাথ। তিনি প্রকৌশল ছাড়াও আরও অন্য অনেক বিষয়ে বই লেখেন। তাঁর একটি বই ছিল পশ্চিমবঙ্গের শিবপুর বেঙ্গল ইঞ্জিনীয়ারিং কলেজের সিভিল ইঞ্জিনিয়ারিংয়ের শিক্ষার্থীদের জন্য পাঠ্যপুস্তক। আজকের দিনের "আসাম টাইপ হাউস" সম্পূর্ণরূপে তাঁর পরিকল্পনা, যা ভূমিকম্পপ্রবণ অঞ্চলগুলিতে বিশেষ জনপ্রিয়তা অর্জন করেছে। মস্কোর একটি রাস্তা তাঁর নামে করা হয়েছে।
হাইলাকান্দি বিমানক্ষেত্র ভারতের একটি যুদ্ধকালীন (পূর্ববর্তী) মার্কিন যুক্তরাষ্ট্র সেনাবিমান বাহিনীর বিমানবন্দর, যেটি বার্মা প্রচারাভিযান ১৯৪৪-১৯৪৫এর সময় ব্যবহার হত। এটি এখন পরিত্যক্ত। হাইলাকান্দি ভারতের আসাম রাজ্যের একটি জেলা।
নামকরণ
হাইলাকান্দি নামটির সমন্ধে অনেককটা জনরব শোনা যায়। তারই একটা অনুসারে, বরাক নদীর বানের পরে বাঁচার জন্য দেওয়া বাঁধের স্থানীয় নাম "আইল" বা "হাইল" এবং বড়ো-কছারী ভাষার "কান্দি" (কঠিয়া তলী, ধাননি পথার)র থেকে "হাইলাকান্দি" নামের উৎপত্তি। অন্য কিছুর মতে, জিলাটির নামটি কুকি শব্দ "হালাম" (সরু রাজ্য, ক্ষেত্ৰ বা অঞ্চল) এবং "কুন্দিয়া" (হালোয়া তলী)র থেকে এসেছে। অন্য একটি সূত্ৰ মতে, এখানে প্ৰচুর পরিমানে উৎপন্ন হয় শালি ধান এবং সেখান থেকেই "শাইল কান্দি" এবং কালক্ৰমে এখনকার নামটি এসেছে। উল্লেখ্য, কিছু পণ্ডিতদের মতে, "হাইলাকান্দি" নামটি সিলেটী শব্দ "হাইলাকুন্দি" থেকে এসেছে।
ভূগোল
হাইলাকান্দি জেলা জায়গা নিয়ে গঠিত, তুলনামূলকভাবে ইরানের কেশম দ্বীপের সমান। এর বাইরে, ৫০% এর বেশি সংরক্ষিত বনাঞ্চল। হাইলাকান্দি জেলায় মোট দুটি সংরক্ষিত বনভূমি রয়েছে, যেগুলি হল অভ্যন্তরীণ লাইন সংরক্ষিত বন ও কাটাখাল সংরক্ষিত বন। জেলাটির দক্ষিণে মিজোরামের সাথে আন্তঃ-রাজ্য সীমানা রয়েছে, যার দৈর্ঘ্য ৭৬ কিমি এছাড়াও করিমগঞ্জ জেলা ও কাছাড় জেলার সাথে আন্তঃ জেলা সীমানা রয়েছে। ২০১১ এর জনগণনা অনুযায়ী, এই অঞ্চলের জনসংখ্যা ৬.৫৯ লাখ। এর দুটি অবহিত শহর আছে, সেগুলি হল হাইলাকান্দি (জেলা সদর দপ্তর) এবং লালা এবং একটি শিল্প শহর পঞ্চগ্রাম। একটি পৌরসভা বোর্ড হাইলাকান্দি শহর পরিচালনা করে এবং একটি শহর কমিটি লালা পরিচালনা করে। এর পাঁচটি উন্নয়ন ব্লক আছে, যেগুলি হল আলগাপুর, হাইলাকান্দি, লালা, কাটলিছেড়া ও দক্ষিণ হাইলাকান্দি উন্নয়ন ব্লক। এই ৫টি উন্নয়ন ব্লকের আওতায় হাইলাকান্দি মহকুমা পরিষদ নামে একটি মহকুমা পরিষদ রয়েছে। এই পাঁচটি ব্লকের অধীনে মোট ৬২টি গ্রাম পঞ্চায়েত রয়েছে। জেলাটি মোট চার রাজস্ব বৃত্তে বিভক্ত, যার মধ্যে মোট ৩৯৩টি গ্রাম (২৭টি অরণ্য সহ) রয়েছে। প্রায় অর্ধেক জেলায় অরণ্য রয়েছে। অবশিষ্ট অর্ধেকের মধ্যে, ৩৩.২% অংশে চাষ হয়। ধান এখানকার প্রধান ফসল। জেলায় ১৭টি চা বাগান রয়েছে। জেলাটিতে ৪টি পুলিশ স্টেশন, ২টি পুলিশ আউটপোস্ট, ২টি কলেজ এবং বেশ কিছু বিদ্যালয় রয়েছে।
বিভাগ
এই জেলায় তিনটি আসাম বিধানসভা নির্বাচনী এলাকা রয়েছে: হাইলাকান্দি, কাটলীছড়া, এবং আলগাপুর। সমগ্র জেলাটি করিমগঞ্জ লোকসভা কেন্দ্রের অধীনে।
জনসংখ্যার উপাত্ত
২০১১ সালের জনগণনা অনুসারে, হাইলাকান্দি জেলার জনসংখ্যা ৬৫৯,২৬০ জন, মন্টিনিগ্রো অথবা মার্কিন যুক্তরাষ্ট্রের নর্থ ডাকোটার জনসংখ্যার প্রায় সমান। এটি ভারতে জনসংখ্যার ভিত্তিতে ৫০৯তম স্থান পেয়েছে (৬৪০টিজেলার মধ্যে)। এই জেলার জনসংখ্যার ঘনত্ব । এখানকার জনসংখ্যা বৃদ্ধির হার ২০০১-২০১১ এর দশকে ২১.৪৪% ছিল। হাইলাকান্দিতে যৌন অনুপাত প্রতি ১০০০ জন পুরুষ পিছু ৯৪৬ জন মহিলা এবং সাক্ষরতার হার ৭৫.২৬%।
ধর্মের সাপেক্ষে, জনসংখ্যার প্রায় ৬০.৩১% মুসলমান, ৩৮.১০% হিন্দু এবং ১.২৯% খ্রিস্টান। জনসংখ্যার ঘনত্ব ৪৫১ প্রতি কিলোমিটার২, যেখানে রাষ্ট্রীয় গড় ৩৪০জন প্রতি কিমি২। জেলার মোট জনসংখ্যার মধ্যে, আনুমানিক ১২০,০০০ জন তপশিলী জাতি এবং প্রায় ৪০,০০০ জন তপশিলী উপজাতি সম্প্রদায়ভুক্ত (১৯৯১ সালের জনগণনা অনুযায়ী)। এই জেলায় বিভিন্ন সম্প্রদায়ের একটি বড় সংখ্যা বসবাস করেন। এর মধ্যে আছেন,   মৈতৈ, বিষ্ণুপ্রিয়া, কুকি, রেয়াং, চাকমা এবং অভিবাসী জনসংখ্যা। জনসংখ্যার অধিকাংশ কথা বলেন সিলেটি ভাষায়। মৈতৈ সংখ্যালঘু দ্বারা কথিত, জেলার একটি গুরুত্বপূর্ণ ভাষা।
পিকি ব্লাইন্ডার্স (টেলিভিশন ধারাবাহিক)
পিকি ব্লাইন্ডার্স হলো স্টিভেন নাইট কর্তৃক নির্মিত একটি ব্রিটিশ গ্যাংস্টার নাট্য টেলিভিশন ধারাবাহিক। ইংল্যান্ডের বার্মিংহামের পটভূমিতে নির্মিত এই ধারাবাহিকে প্রথম বিশ্বযুদ্ধের ঠিক পরবর্তী সময়ে পিকি ব্লাইন্ডার্স নামক অপরাধমূলক দলের কাহিনী উপস্থাপন করা হয়েছে। এই কাল্পনিক দলটি বাস্তবে একই নামের একটি শহুরে তরুণ দলের উপর ভিত্তি করে তৈরি করা হয়েছে; যারা ১৮৯০-এর দশক থেকে ১৯১০-এর দশক পর্যন্ত শহরে সক্রিয় ছিল।
এই ধারাবাহিকে কিলিয়ান মারফির নেতৃত্বে একটি দল রয়েছে, উক্ত দলে টমি শেলবির পাশাপাশি হেলেন ম্যাকক্ররি দ্বারা অভিনীত এলিজাবেথ "পলি" গ্রে, পল অ্যান্ডারসন দ্বারা অভিনীত আর্থার শেলবি এবং জো কোল দ্বারা অভিনীত জন শেলবি রয়েছে। এছাড়াও এই ধারাবাহিকে টম হার্ডি, স্যাম নিল, অ্যানাবেল ওয়ালিস, ইডো গোল্ডবার্গ, শার্লট রাইলি, প্যাডি কনসিডিন, অ্যাড্রিয়েন ব্রডি, এইডান গিলেন, অ্যানিয়া টেলর-জয়, স্যাম ক্ল্যাফিন, জেমস ফ্রেশভিল এবং স্টিফেন গ্রাহামের মতো অভিনয়শিল্পী অভিনয় করেছেন। ২০১৩ সালের ১২ই সেপ্টেম্বর তারিখে এই ধারাবাহিকের প্রথম পর্ব সম্প্রচারিত হয়েছিল, যা চতুর্থ মৌসুম পর্যন্ত বিবিসি টুতে প্রচারিত হয়েছে, অতঃপর পঞ্চম এবং ষষ্ঠ মৌসুম বিবিসি ওয়ানে প্রচারিত হয়েছে।
২০১৯ সালের ২৫শে আগস্ট তারিখে বিবিসি ওয়ানে পঞ্চম মৌসুমের প্রথম পর্ব প্রচারিত হয়েছিল, উক্ত মৌসুমের শেষ পর্ব ২২শে সেপ্টেম্বর প্রচারিত হয়েছিল। নেটফ্লিক্স, ওয়েইনস্টাইন কোম্পানি এবং এন্ডেমলের সাথে একটি চুক্তির অধীনে, প্রতিষ্ঠানগুলো মার্কিন যুক্তরাষ্ট্রের পাশাপাশি বিশ্বজুড়ে এই ধারাবাহিক মুক্তি দেওয়ার অধিকার অর্জন করেছে। ২০২১ সালে জানুয়ারি মাসে, এক ঘোষণায় জানানো হয়েছিল যে এই ধারাবাহিক ৬ষ্ঠ মৌসুমটিই হবে শেষ মৌসুম। ২০২২ সালের ২৭শে ফেব্রুয়ারি তারিখে ষষ্ঠ মৌসুম শুরু হয়ে ৩রা এপ্রিল তারিখে সমাপ্ত হয়েছে।
কাহিনী
পিকি ব্লাইন্ডার্স একটি মহাকাব্য, যা আয়ারল্যান্ডীয়-রোমানী বংশোদ্ভূত একটি গ্যাংস্টার পরিবারকে কেন্দ্র করে নির্মাণ করা হয়েছে, যা ইংল্যান্ডের বার্মিংহামের পটভূমিতে নির্মাণ করা হয়েছিল; এর কাহিনী ১৯১৮ সালের নভেম্বর মাসে প্রথম বিশ্বযুদ্ধ শেষ হওয়ার কয়েক মাস পরে ১৯১৯ সালে শুরু হয়েছিল। এটি পিকি ব্লাইন্ডার্স নামক দল এবং তাদের উচ্চাভিলাষী, চতুর দলনেতা টমি শেলবিকে কেন্দ্র করে নির্মিত। এই দলটি বেলফাস্ট থেকে উইনস্টন চার্চিল কর্তৃক প্রেরিত রয়্যাল আইরিশ কনস্ট্যাবুলারির একজন গোয়েন্দা প্রধান পরিদর্শক মেজর চেস্টার ক্যাম্পবেলের নজরে আসে, যেখানে তাকে আয়ারল্যান্ডীয় প্রজাতন্ত্রী সেনাবাহিনী, সাম্যবাদী, অন্যান্য দুর্বৃত্ত দল এবং সাধারণ অপরাধীদের হাত থেকে শহরকে মুক্ত করার জন্য পাঠানো হয়েছিল। উইনস্টন চার্চিল তার বিরুদ্ধে বার্মিংহামে বিশৃঙ্খলা ও বিদ্রোহ দমন এবং লিবিয়ায় প্রেরণের জন্য চুরি হওয়া নির্ধারিত অস্ত্রগুলো উদ্ধারের অভিযোগ আনেন।  প্রথম মৌসুমটি "ব্ল্যাক স্টার ডে" পর্বের মাধ্যমে ১৯১৯ সালের ৩রা ডিসেম্বর শেষ হয়েছিল; উক্ত পর্বে উস্টার রেসে বিলি কিম্বারের বাজির পিচ গ্রহণ করার পরিকল্পনা করেছিল।
দ্বিতীয় মৌসুমে পিকি ব্লাইন্ডার্স তাদের বার্মিংহামের হার্টল্যান্ডে একটি শক্ত ঘাঁটি বজায় রেখে "দক্ষিণ ও উত্তরে" তাদের অপরাধমূলক সংগঠনকে প্রসারিত করেছে। এই মৌসুমের কাহিনী ১৯২১ সালে শুরু হয়ে ১৯২২ সালের ৩১শে মে ডার্বি দিবসে এপসম রেসকোর্সে রেসের মধ্য দিয়ে শেষ হয়েছে।
তৃতীয় মৌসুমের কাহিনী ১৯২৪ সালে শুরু হয়ে একই বছরে শেষ হয়েছে; এই মৌসুমে টমি এবং তার দল তাদের ব্যবসা আরো প্রসারিত করার ক্ষেত্রে আরো বিপজ্জনক ঘটনার সম্মুখীন হয়েছিল; পূর্ববর্তী মৌসুমের দেশে ব্যবসা প্রসারণের পর এই মৌসুমে তারা তাদের ব্যবসাকে আন্তর্জাতিক পর্যায়ে নিয়ে গিয়েছিল। তৃতীয় মৌসুমে ফাদার জন হিউজের চরিত্র লক্ষ্য করা গিয়েছে, যিনি একটি সাম্যবাদী বিরোধী সংগঠনের সাথে জড়িত ছিলেন; অন্যদিকে রুবেন অলিভার নামক একজন চিত্রশিল্পী ছিলেন, যিনি পলির প্রতিকৃতি অঙ্কন করেছেন; এর পাশাপাশি এই মৌসুমে রুশ ডিউক-উপাধিধারিণী নারী তাতিয়ানা পেত্রোভনা এবং আর্থারের স্ত্রী লিন্ডা শেলবির মতো চরিত্র লক্ষ্য করা গিয়েছে।
চতুর্থ মৌসুমের কাহিনী ১৯২৫ সালের বড়দিনে শুরু হয়ে ১৯২৬ সালের মে মাসের সাধারণ ধর্মঘটের পর শেষ হয়েছে, এই মৌসুমে টমি তার কাঙ্ক্ষিত তথ্যের জন্য জেসি ইডেনকে ব্যবহার করেছিলেন এবং ১৯২৭ সালে সংসদ সদস্য নির্বাচিত হয়েছিলেন।
পঞ্চম মৌসুমের কাহিনী চতুর্থ মৌসুমের দুই বছর পর ১৯২৯ সালের ২৯শে অক্টোবর তারিখে শুরু হয় এবং ১৯২৯ সালের ৭ই ডিসেম্বর তারিখে ফ্যাসিবাদী নেতা ওসওয়াল্ড মোসলির নেতৃত্বে একটি সমাবেশের পর শেষ হয়েছে।
ষষ্ঠ মৌসুমের কাহিনী ১৯৩৩ সালের ৫ই ডিসেম্বর তারিখে মার্কিন যুক্তরাষ্ট্রে নিষেধাজ্ঞা বাতিল করার মাধ্যমে শুরু হয়েছে। এই মৌসুমে লক্ষ্য করা গিয়েছে যে নাৎসি পার্টি জার্মানিতে ক্ষমতা অর্জন করেছে, যার ফলে ফ্যাসিবাদীদের ব্রিটিশ ইউনিয়নের সদস্যপদ বৃদ্ধি পেয়েছে।
সম্প্রচার
২০১৪ সালের ২৪শে সেপ্টেম্বর তারিখে, এক ঘোষণায় জানানো হয়েছিল যে নেটফ্লিক্স, ওয়েইনস্টেইন কোম্পানি এবং এন্ডেমলের কাছ থেকে একচেটিয়া মার্কিন বিতরণ স্বত্ব অর্জন করেছে। ১ম মৌসুমের সকল পর্ব ২০১৪ সালের ৩০শে সেপ্টেম্বর তারিখে স্ট্রিমিংয়ের জন্য উপলব্ধ হয়েছিল; ২য় মৌসুমের সকল পর্ব ২০১৪ সালের নভেম্বর তারিখে নভেম্বর উপলব্ধ হয়েছিল। অন্যদিকে, ৩য় মৌসুমের সকল পর্ব ২০১৬ সালের ৩১শে মে তারিখে স্ট্রিমিং মাধ্যমে উপলব্ধ হয়েছিল। অনুমতিপত্রের সীমাবদ্ধতার কারণে, এই ধারাবাহিকের অধিকাংশ সঙ্গীত ধারাবাহিকের নেটফ্লিক্স মাধ্যমে উপলব্ধ নয়। ২০১৮ সালে, এক ঘোষণায় জানানো হয়েছিল যে পিকি ব্লাইন্ডার্সকে তার মূল সম্প্রচার চ্যানেল বিবিসি টু থেকে তার পঞ্চম এবং ষষ্ঠ সিরিজের জন্য বিবিসি ওয়ানে স্থানান্তরিত করা হবে।
সাংস্কৃতিক প্রভাব
অফিস অব ন্যাশনাল স্ট্যাটিস্টিকসের (ওএনএস) মতে, পিকি ব্লাইন্ডার্স যুক্তরাজ্যে একটি বড় সাংস্কৃতিক প্রভাব ফেলেছে। ২০১৮ সালে, আর্থার নামটি ১৯২০-এর দশকের পর প্রথমবারের মতো শীর্ষ ১০টি ছেলেদের নামের মধ্যে উঠে আসে এবং অ্যাডা নামটি এক শতাব্দীর মধ্যে প্রথমবারের মতো মেয়েদের শীর্ষ ১০০-তে প্রবেশ করেছিল। ওএনএসের অনুমান হচ্ছে এই নামগুলোর জনপ্রিয়তা আর্থার শেলবি জুনিয়র এবং অ্যাডা থর্ন চরিত্রগুলোর দ্বারা অনুপ্রাণিত হয়েছিল।
ভিডিও গেম
২০২০ সালের আগস্ট মাসে, টেলিভিশন ধারাবাহিকের উপর ভিত্তি করে কার্ভ ডিজিটাল একটি ভিডিও গেম তৈরি করেছিল, যা এক্সবক্স ওয়ান, প্লেস্টেশন ৪, নিন্টেন্ডো সুইচ এবং স্টিমের মাধ্যমে ব্যক্তিগত কম্পিউটারের জন্য মুক্তি পেয়েছিল।
জুন ২০১৮
জুন ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।
ব্রুকাইট
ব্রুকাইট হল এর বৈকল্পিক টাইটানিয়াম ডাইঅক্সাইড এর অর্থোরম্বিক বিকল্প, Tio2  যেটির রয়েছে  অনেক প্রাকৃতিক বহুরূপী ধরন (একই উপাদান কিন্তু ভিন্ন গঠন)। আন্তর্জাতিক খনিজ সংস্থা (আইএমএ) চারটি ধরনের স্বীকৃতি দেয়; অন্যদের হয় একাওগাইট ( মনোক্লিনিক ), এনাটেজ ( চতুষ্কোণাকার ) এবং রুটাইল ( চতুষ্কোণাকার )। তবে ব্রুকাইট এনাটেজ এবং রুটাইলের তুলনায়  প্রকৃতিতে বিরল এবং এই ধরনসমূহের মতো এটি আলোকঅনুঘটক এর বৈশিষ্ট্য প্রদর্শন করে। এনাটেজ এবং রুটাইলের তুলনায়  ব্রুকাইটে  অপেক্ষাকৃত বৃহদাকার কোষ আয়তন বিদ্যমান, যার একক কোষে ৮  TiO2 গ্রুপ রয়েছে। অপরদিকে তুলনামূলকভাবে হিসেব করলে দেখা যায় এনাটেজের জন্য রয়েছে 4 টি এবং রুটাইলের জন্য  রয়েছে 2  টি TiO2  গ্রুপ। আয়রন  Fe, ট্যানটালাম Ta এবং নিওবিয়াম Nb এগুলো হল  সাধারণ খাদ।
আরকানসাইট হ'ল আমেরিকার আরকানসাসে প্রাপ্ত  ব্রুকাইটের বিভিন্ন প্রকরণ। এটি রাশিয়ার পূর্ব সাইবেরিয়ার আলদান শিল্ডে মুরুনস্কি ম্যাসিফেও পাওয়া যায্যা। সেখানে আরও অনেক অস্বাভাবিক ধরনের  খনিজের সন্ধান পাওয়া যায়।
প্রায় ৭৫০ ডিগ্রি সেন্টিগ্রেডের ঊর্ধ্ব তাপমাত্রায় ব্রুকাইট পুনরায় রুটাইল কাঠামোতে ফিরে আসবে।
কাঠামো
বাম|থাম্ব|ব্রুকাইটের স্ফটিক কাঠামো ব্রুকাইট কাঠামোটি দেখতে একটি বিকৃত অষ্টতলকীয়  আকৃতির যার কেন্দ্র একটি টাইটানিয়াম আয়ন এবং ছয়টি শীর্ষের প্রত্যেকটিই অক্সিজেন আয়নসমূহ দিয়ে নির্মিত। প্রতিটি অষ্টেহেড্রন  সন্নিহত  অষ্টতলকের সাথে তিনটি কিনারা ভাগ করে থাকে এবং একটি অর্থোরম্বিক কাঠামো গঠন করে।
উপস্থিতি
বাম|থাম্ব|ব্রুকাইট [[পাকিস্তান থেকে]] স্ফটিকসমূহ সাধারণত তাদের দৈর্ঘ্যে বরাবর সমান্তরাল সারণীযুক্ত, প্রসারিত এবং সোজা হয়ে থাকে। এগুলো পিরামিডাকৃতির,   মেকি-ষড়্ভুজাকার বা প্রিজম ইত্যাদি আকৃতিরও হয়ে থাকতে পারে ।  ব্রুকাইট এবং রুটাইল একটি একসঙ্গে গড়ে  উঠতে পারে প্রতিলিপিতা সম্পর্ক  স্থাপনের মাধ্যমে।
ব্রুকাইট সাধারণত বাদামি বর্ণের হয়ে থাকে কিংবা কখনও কখনও হতে পারে হলুদ বা লালচে বাদামি, এমনকি কালো বর্ণেরও হয়ে থাকে অনেক সময়।এছাড়াও পাইরোপ এবং অ্যালামন্ডাইট তামড়ির মতো সুন্দর, গাঢ় লাল স্ফটিকসমূহ (উপরে-ডানদিকের ছবির মত ) সম্পর্কেও জানা যায়। ব্রুকাইট একটি উপধাতব দীপ্তি প্রদর্শন করে। এটি  অস্বচ্ছ হতে স্বচ্ছ , পাতলা টুকরোয় স্বচ্ছ এবং সঞ্চারিত আলোতে হলুদ বাদামি থেকে গাঢ় বাদামী বর্ণ ধারণ করতে পারে।
আলোকীয় বৈশিষ্ট্য
ব্রুকাইট দ্বিগুণ প্রতিসরণ ঘটায়, যেমনটি  সকল অর্থোরম্বিক খনিজসমূহের ক্ষেত্রে ঘটে থাকে এবং এটি দ্বি-অক্ষবিশিষ্ট (+)  । সাধারণত প্রতিসরাঙ্ক খুব বেশি হয়ে থাকে। এটি সাধারণত  ২.৫ এর উপরে হয়ে থাকে, অর্থাৎ যা হিরার চেয়েও বেশি যার প্রতিসরাঙ্ক  ২.৪২ হয়ে থাকে। তুলনার জন্য বলা যায় , সাধারণ জানালায় ব্যবহৃত কাঁচের  প্রতিসরাঙ্ক প্রায় ১.৫ এর কাছাকাছি হয়ে থাকে।
ব্রুকাইট খুব দুর্বল প্লোক্রোসিজম প্রদর্শন করে,যেটি হরিদ্রাভ, লালচে এবং কমলা  হতে বাদামী বর্ণ ধারণ করে। এটি ফ্লুরোসেন্ট বা তেজস্ক্রিয় কোনটিই নয় ।
ভৌতিক বৈশিষ্ট্য
ব্রুকাইট হল একটি ভঙ্গুর খনিজ। এতে রয়েছে একটি উপশঙ্খাকৃতির ফাটল এবং দুর্বল খাঁজ। খাঁজসমূহ c  স্ফটিক অক্ষের সাথে একদিকে সমান্তরাল  এবং এই খাঁজের চিহ্নসমূহের একটি  সাধারণ দিকও রয়েছে যা a এবং b উভয় অক্ষের সাথে লম্বভাবে অবস্থান করে। দ্বিখণ্ডিত অবস্থা এখানে অনিশ্চিত। সাধারণত  খনিজ টির কাঠিন্য মাত্রা অ্যাপাটাইট এবং ফেল্ডস্পারের মধ্যে যথাক্রমে ৫.৫ থেকে ৬ হয়ে থাকে । এই কাঠিন্য এনাটেজ এর মধ্যেও পরিলক্ষিত হয়। তবে এটি রুটাইলের (কাঠিন্য ৬ হতে ৬.৫) তুলনায় সামান্য কম হয়ে থাকে।  হিসাবে একই কঠোরতা এবং একটি সামান্য রুটাইল যে এর চেয়ে কম (6  হয় )। নির্দিষ্ট মাধ্যাকর্ষণ ৪.০৮ থেকে ৪.১৮ পর্যন্ত হয়ে থাকে। যার মধ্যে এনাটেজের ৩.৯ এবং রুটাইলের ৪.২ এর মধ্যে হয়ে থাকে।
ঘটনা এবং সম্পৃক্ততা
ব্রুকাইট হ'ল গিনি এবং স্কিস্টে এর অন্তর্গত আলপাইন শিরাসমূহের একটি আনুষঙ্গিক খনিজ। এটি একটি সাধারণ কাঁকর জাতীয় খনিজ যা শিলাসমূহের ঘর্ষণজনিত ক্ষয়ের ফলে সৃষ্ট।এর সাথে সংযুক্ত যেসব খনিজ বিদ্যমান তার মধ্যে অন্তর্ভুক্ত রয়েছে বহুরূপযুক্ত এনাটেজ এবং রুটাইল, এবং এছাড়াও টাইটানাইট, অর্থোক্লেজ, কোয়ার্টজ, হেমাটাইট, ক্যালসাইট, ক্লোরাইট এবং মাসকোভাইট ইত্যাদি।
স্থানের বিভিন্নতা অনুযায়ী এগুলোর বিভিন্নভাবে নামকরণ করা হয়েছে টুল মায়েন গ্রিসিয়াল, ফ্রন ওলাউ,প্রেন্টেগ,গ্যুইনেড, ওয়েলস, যুক্তরাজ্য এবং 2004 সালে পাকিস্তানের বেলুচিস্তানে অবস্থিত খারান এলাকায় পাওয়া গিয়েছিল এটি। সেখানে ব্রুকাইট এবং রুটাইটসমূহ কোয়ার্টজ এর অন্তর্ভুক্তি হিসেবে উপস্থিত ছিল।
তেনুঘাট তাপবিদ্যুৎ কেন্দ্র
তেনুঘাট তাপবিদ্যুৎ কেন্দ্র হল ভারতের ঝাড়খণ্ড রাজ্যের বোকারো জেলার লালপানিয়ায় অবস্থিত একটি কয়লা-ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি ঝাড়খণ্ড রাজ্যের অধিনস্ত তেনুঘাট বিদ্যুৎ নিগম লিমিটেডের মালিকানাধীন।
ক্ষমতা
এটির ৪২০ মেগাওয়াট (২x২১০ মেগাওয়াট) বিদ্যুৎ উৎপাদন ক্ষমতা রয়েছে।
রতন চক্রবর্তী
রতন চক্রবর্তী (জন্ম ১৭ জুলাই ১৯৫১) একজন ভারতীয় রাজনীতিবিদ এবং খয়েরপুর বিধানসভা কেন্দ্র থেকে ত্রিপুরা বিধানসভার সদস্য এবং ত্রিপুরা বিধানসভার প্রাক্তন স্পিকার।
ভয় (চলচ্চিত্র)
ভয় একটি বাংলা রহস্যকাহিনীমূলক চলচ্চিত্র যার পরিচালক ও প্রযোজক চিরঞ্জিত চক্রবর্তী। দীপাবলী চিত্রমের ব্যানারে নির্মিত এই ছবিটি প্রকাশিত হয় ১৯৯৬ সালে। ভয় সিনেমাটি হিন্দি চলচ্চিত্র অগ্নিসাক্ষীর সামান্য অনুকরণে তৈরী।
কাহিনী
বাবা-মায়ের মতে জয়ার বিবাহ হয় রঞ্জিতের সাথে। রঞ্জিত একজন নিষ্ঠুর ও অসৎ লোক, তার মেয়ে পাচারের ব্যবসা আছে বিয়ের আগে কেউ জানতে পারেনি। তার সাথে বিয়ে হওয়ার পর জয়া প্রায় বন্দিজীবন কাটাতে থাকে। রঞ্জিত তার ওপর নিয়মিত মানসিক ও শারীরিক অত্যাচার চালায়। নিজের অসুস্থ মা ও বাবার কথা চিন্তা করে জয়া এই বিবাহে মত দিলেও সে পালানোর কথা ভাবতে থাকে। সে যখন জানতে পারে রঞ্জিত ও তার সাথী জগমোহন নারী পাচারকারী ও চোরাচালানের সাথে যুক্ত, তখন সে রঞ্জিতের বাড়ি থেকে পালায় এবং রাস্তায় দেখা হয় সাংবাদিক পল্লবের সাথে। পল্লবের বাড়ি আশ্রয় নেয় জয়া। রঞ্জিত তাকে খুঁজতে খুঁজতে কলকাতা আসে ও পল্লবের বিষয় জানতে পারে ও তাকে হুমকি দেয়, কিন্তু সে গ্রাহ্য করেনা। জয়ার বন্ধু সমীর রঞ্জিতের কাছে জয়ার খোঁজ না পেয়ে কলকাতা আসে ও জয়াকে খুঁজে পায়। পল্লব, জয়া ও সমীর তিনজনে ঠিক করে রঞ্জিতের হাত থেকে বাঁচাতে জয়াকে বিদেশে পাঠিয়ে দিতে হবে। সেইদিন রাত্রে পল্লব বাইরে বেরলে রঞ্জিত সমীরকে খুন করে ও জয়াকে অপহরণ করে নিয়ে আসে তার আস্তানায়। পল্লব বাড়ি ফেরার পথে রঞ্জিতকে দেখে ও পিছু নিয়ে সেখানে যায়। ইতোমধ্যে সে রঞ্জিতকে ছুরি দিয়ে হত্যা করে। জয়া আর জগমোহনও গুলিতে মারা যায়।
সালিহ মুসলিম
সালিহ মুসলিম মুহাম্মদ (কুর্মঞ্জি Salih Muslim Mihemed, صالح مسلم محمد) উত্তর ও পূর্ব সিরিয়ার স্বায়ত্তশাসিত প্রশাসনের প্রধান দল ডেমোক্রেটিক ইউনিয়ন পার্টির (পিওয়াইডি) প্রাক্তন সহ-চেয়ারম্যান। ন্যাশনাল কোঅর্ডিনেশন কমিটি ফর ডেমোক্রেটিক চেঞ্জের ডেপুটি কো -অর্ডিনেটর হিসেবে তিনি সিরিয়ার গৃহযুদ্ধের বেশিরভাগ কুর্দির প্রতিনিধি ছিলেন।
প্রাথমিক রাজনৈতিক কার্যক্রম
মুস্তাফা বারজানির ইরাক সরকারের বিরুদ্ধে চলমান লড়াইয়ের দ্বারা তিনি প্রভাবিত হওয়ার পর ইস্তাম্বুল টেকনিক্যাল ইউনিভার্সিটিতে ইঞ্জিনিয়ারিং অধ্যয়নরত অবস্থায় ১৯৭০- এর দশকে প্রথম কুর্দি আন্দোলনের সাথে যুক্ত হন, যার ব্যর্থতা তাকে আরও সক্রিয় হওয়ার জন্য উৎসাহিত করে।
তিনি ১৯৯৮ সালে সিরিয়ার কুর্দিস্তান ডেমোক্রেটিক পার্টি (কেডিপি-এস), ইরাকি কুর্দি ডেমোক্রেটিক পার্টির (কেডিপি) সিরিয়ান শাখায় যোগদান করেন। তিনি দলের উদ্দেশ্য পূরণে ব্যর্থ হওয়ায় হতাশ হয়ে ২০০৩ সালে কেডিপি-এস ত্যাগ করেন।
ডেমোক্রেটিক ইউনিয়ন পার্টি (পিওয়াইডি)
তিনি ২০০৩ সালে নবগঠিত ডেমোক্রেটিক ইউনিয়ন পার্টিতে (পিওয়াইডি) যোগদান করেন ও দলের নির্বাহী পরিষদের সদস্য হন এবং ২০১০ সালে দলীয় প্রধান নির্বাচিত হন। তিনি ও তার স্ত্রী আয়ি এফেন্ডিকে সিরিয়ায় বন্দী করার পর, তিনি ২০১০ সালে ইরাকের একটি প্যাট্রিওটিক ইউনিয়ন অব কুর্দিস্তান (পিইউকে) ক্যাম্পে পালিয়ে যান। তিনি সিরিয়ার গৃহযুদ্ধ শুরু হওয়ার পর ২০১১ সালের মার্চ মাসে কামিশলীতে ফিরে আসেন।
তার সভাপতিত্বে, পিওয়াইডি উত্তর ও পূর্ব সিরিয়ার স্বায়ত্তশাসিত প্রশাসনের উত্থানে নেতৃস্থানীয় রাজনৈতিক দল ও মূল কাণ্ডারি হয়ে ওঠে। ২০১৩ সালের জুলাই মাসে, কুর্দি-তুর্কি শান্তি প্রক্রিয়ার সময়, তাকে সিরিয়ার ভবিষ্যৎ নিয়ে তুর্কি সরকারের সাথে আলোচনার জন্য ইস্তাম্বুলে আমন্ত্রণ জানানো হয়েছিল, তৎকালীন ও ২০১৪ সালের অক্টোবর মাসের মধ্যে আলোচনার জন্য আরও তিনটি অনুষ্ঠানে যোগদান করেন।
টিইভি-ডিইএম বৈদেশিক সম্পর্ক
২০১৭ সালের সেপ্টেম্বরে, উত্তর সিরিয়ায় পিওয়াইডি-এর ৭তম কংগ্রেস অনুষ্ঠিত হয়, যেখানে দুটি নতুন সহ-আসন নির্বাচিত হয়। তিন ডেমোক্রেটিক ফেডারেশন অব নর্দার্ন সিরিয়ার মুভমেন্ট ফর ডেমোক্রেটিক সোসাইটির (টিইভি-ডিইএম) জোটের বৈদেশিক সম্পর্ক কর্মকর্তা হিসেবে কাজ যুক্ত হন।
ক্ষমতায় পাওয়ার পরে তিনি এই বার্তার উপর জোর দিয়েছেন যে "তুরস্কে কুর্দি সমস্যা ও সিরিয়ায় কুর্দি সমস্যা দুটি পৃথক সমস্যা এবং আলাদাভাবে সমাধান করা হবে। সিরিয়ায় আমাদের সমস্যা সমাধানের জন্য, আমাদের আরব, তুর্কমেন ও অন্যান্যদের সাথে আমাদের সহ সিরিয়ানদের সাথে বসে কথা বলতে হবে। তুরস্কের সাথে নয়।"
সামসুল হুদা বাচ্চু
মেজর (অব.) সামসুল হুদা বাচ্চু (১৯৪৩-২০১৬) জাতীয় পার্টির রাজনীতিবিদ, সাবেক সেনা কর্মকর্তা, মুক্তিযুদ্ধের সংগঠক ও নরসিংদী-১ আসনের সাবেক সংসদ সদস্য।
জন্ম ও প্রাথমিক জীবন
সামসুল হুদা বাচ্চু ১৯৪৩ সালে নরসিংদী শহরে বানিয়াছলে জন্মগ্রহণ করেন।
রাজনৈতিক ও কর্মজীবন
সামসুল হুদা বাচ্চু বাংলাদেশ সেনাবাহিনীর মেজর ছিলেন। ১৯৭১ সালে মুক্তিযুদ্ধে অংশ নেন। তিনি জাতীয় পার্টির রাজনীতির সাথে যুক্ত হয়ে ১৯৮৬ সালের তৃতীয় জাতীয় নির্বাচনে সংসদ সদস্য নির্বাচিত হয়ে ছিলেন।
মৃত্যু
সামসুল হুদা বাচ্চু ১০ ফেব্রুয়ারি ২০১৬ সালে মৃত্যুবরণ করেন। তাকে নরসিংদী জেলার গাবতলী কবরস্থানে সমাহিত করা হয়।
প্রহ্লাদপুর বাঙ্গার
পেহ্লাদ পুর বাঙার (Pehlad Pur Bangar) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর।